### Beslutning

Ulla Simonsen og Magistratsafdelingen for Kultur og Borgerservice med bemærkning, at byrådet i sit møde den 10. juni 2021 har vedtaget Magistratens foranstående indstilling af 31. maj 2021.

Borgmesterens Afdeling udarbejder notat.

### Resumé

Den danske klynge for robotteknologi har de senere år oplevet markant udvikling og vækst. Dette har bl.a. resulteret i, at klyngen er blevet udpeget som en af 14 nationalt prioriterede klynger/erhvervsmæssige styrkepositioner.

Udviklingen har i høj grad været båret af innovation og vækst inden for industrielle robotter og geografisk centreret omkring Odense, men der er en spændende udvikling i gang inden for mobile udendørs robotter, hvor det geografiske og erhvervsmæssige epicenter er [adresse]/[adresse].

En række aarhusianske og midtjyske robotvirksomheder har påpeget det store udviklings- og vækstpotentiale indenfor mobile udendørs robotter - og samtidig efterlyst en styrket klyngeudviklingsindsats, der kan bidrage til en realisering af udviklingspotentialet.

Det har ført til en dialog og et samarbejde mellem aarhusianske/midtjyske robotvirksomheder, de to nationale klyngeorganisationer Odense Robotics og DigitalLead, Aarhus Universitet, [adresse] og [adresse] (BA/EBU og MKB/ITK) – og et forslag om at etablere et partnerskab omkring en klyngeudviklingsindsats.

Kredsen har i fællesskab defineret et forslag til klyngeudviklingsindsats, der i overskrifter omfatter følgende indsats- og udviklingsspor: Udvikling, test og demonstration af nye robotløsninger; udviklings- og testfaciliteter/-områder; netværk & videndeling; markedsføring & kommunikation; uddannelse og efter-/videreuddannelse samt etablering af en filial af Odense Robotics i [adresse].

Der lægges med denne indstilling op til, at der bevilges 1,05 mio. kr. til brug for klyngeudviklingsindsatsen de næste tre år.

Indstillingen er godkendt af Erhvervskontaktudvalgets forretningsudvalg.

### Indstilling

Det indstilles,

At 1) der bevilges 1,05 mio. kr. fra de afsatte midler til Erhvervspakken[1] – til brug for en klyngeudviklingsindsats på robot- og techområdet over en 3-årig periode (350.000 kr./år i perioden juni 2021 – maj 2024)

At 2) der etableres et partnerskab og indgås en partnerskabsaftale omkring indsatsen mellem aarhusianske/midtjyske robotvirksomheder, de to nationale klyngeorganisationer Odense Robotics og DigitalLead, Aarhus Universitet, GovTech [adresse] og [adresse] (BA/EBU og MKB/ITK)

At 3) Erhvervskontaktudvalget i [adresse] fungerer følgegruppe – med ansvar for at følge og bidrage til klyngeudviklingsprojektets fremdrift

[1] Erhvervspakken på samlet 120 mio. kr. vedtaget ifm. budgetaftalen for 2021-2024

### Sagens forløb

31-05-2021 Magistraten
Fremsendes til [adresse] Byråd med bemærkning, at Magistraten i mødet den 31. maj 2021 anbefaler, at byrådet tiltræder Borgmesterens Afdelings og Magistratsafdelingen for Kultur og Borgerservices indstilling af 17. maj 2021.
 09-06-2021 Aarhus Byråd

Ulla Simonsen og Magistratsafdelingen for Kultur og Borgerservice med bemærkning, at byrådet i sit møde den 10. juni 2021 har vedtaget Magistratens foranstående indstilling af 31. maj 2021.

Borgmesterens Afdeling udarbejder notat.